Up-182/98
Natisni
Opravilna št.:
Up-182/98
Datum odločitve:
15. 11. 2000
Objavljeno:
OdlUS IX, 314
ECLI:
ECLI:SI:USRS:2000:Up.182.98
Akt:
Ustavna pritožba A. A. A.
Izrek:
Ustavna pritožba A. A. A. se zavrže.
Evidenčni stavek:
Pritožnica je vložila nepopolno vlogo in ker je v določenem roku ni dopolnila, je ustavno sodišče ustavno pritožbo zavrglo.
Geslo:
Nepopolna vloga in njena nedopolnitev v določenem roku.
Vročitev po oglasni deski (2. odst. 145. čl. ZPP).
Pravna podlaga:
Zakon o Ustavnem sodišču (ZUstS), 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
15. 6. 1998
Vrsta odločitve:
sklep
Vrsta rešitve:
zavrženje
Dokument:
US20471
Dokument v PDF obliki:
Up-182-98.pdf
114 KB
Prenesite datoteko
Up-182/98
15. 11. 2000
S K L E P
Ustavno sodišče je v postopku za preizkus ustavne pritožbe A. A. A. iz Ž. na seji dne 15. novembra 2000
s k l e n i l o :
Ustavna pritožba A. A. A. se zavrže.
O b r a z l o ž i t e v
1. Pritožnica v vlogah z dne 15. 6. 1998 in 30. 6. 1998 opisuje svoj položaj ob prenehanju delovnega razmerja, graja ravnanje državnih organov, na katere se je kasneje obračala, in predlaga Ustavnemu sodišču, naj razveljavi sodbo Delovnega in socialnega sodišča št. I Pd 3812/94 z dne 25. 1. 1995. Te sodbe ni priložila.
2. Kljub obširnemu navajanju je bila ustavna pritožba pomanjkljiva, ker iz nje ni bilo razvidno, zakaj izpodbija navedeno sodbo, ki naj bi delodajalcu nalagala pritožnico pozvati nazaj na delo (po navedbah ustavni pritožbi priloženega izvršilnega predloga, ki ga je podpisal odvetnik dr. B. B.), niti ni bilo razvidno, ali je v zvezi z zavrnilnim delom te sodbe pritožnica izčrpala vsa pravna sredstva. Ustavno sodišče je zato v skladu z drugim odstavkom 54. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) pritožnico pozvalo, naj ustavno pritožbo dopolni, kot zahteva 53. člen ZUstS. Opozorilo jo je tudi, da lahko ustavno pritožbo zavrže, če je v določenem roku ne bo dopolnila.
3. Ker je pritožnica navedla, da ne stanuje na naslovu, kjer ima prijavljeno stalno prebivališče in naj zato sodišče svoja pisanja pošilja na naslov Centra za socialno delo Ljubljana- Šiška, je bil poziv k dopolnitvi ustavne pritožbe poslan na ta naslov. Center za socialno delo je dne 30. 6. 2000 sporočil, da se pritožnica pri njem oglaša samo občasno, da mu njeno začasno bivališče ni znano in da zato pisanja pritožnici ni mogel vročiti. Po drugem odstavku 145. člena Zakona o pravdnem postopku (Uradni list RS, št. 26/99 - ZPP), ki ga je treba uporabiti v tej zadevi v skladu s 6. členom ZUstS, se v primeru, ko stranka spremeni svoj naslov in tega sodišču ne sporoči, vročitve za to stranko opravljajo tako, da se pisanje pritrdi na sodno desko. Vročitev velja za opravljeno po preteku osmih dni, odkar je bilo pisanje pritrjeno na sodno desko. Poziv k dopolnitvi ustavne pritožbe je bil pritrjen na sodno desko od 5. 9. 2000 do 13. 9. 2000.
4. Pritožnica niti v postavljenem roku niti kasneje svoje vloge ni dopolnila. Zato je bilo treba njeno ustavno pritožbo zavreči. 5. Senat Ustavnega sodišča je ta sklep sprejel na podlagi druge alinee prvega odstavka 55. člena ZUstS v sestavi: predsednica Milojka Modrijan ter člana dr. Janez Čebulj in Lojze Janko.
Predsednica senata:
Milojka Modrijan